Izziņa par atzinumos sniegto iebildumu Ministru kabineta rīkojuma projektam

**"Grozījums Ministru kabineta 2015. gada 20. novembra rīkojumā Nr. 734 "Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 15. maijs | |
|  |  | |
| Saskaņošanas dalībnieki | Finanšu ministrija  Vides aizsardzības un reģionālās attīstības ministrija  Latvijas Pašvaldību savienība | |
|  |  | |
| Saskaņošanas dalībnieki izskatīja šādu ministriju (citu institūciju) iebildumu | | Latvijas Pašvaldību savienības |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Latvijas Pašvaldību savienība |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | Iebildums par rīkojuma projektu kopumā.  Izdarīt Ministru kabineta 2015. gada 20. novembra rīkojumā Nr. 734 "Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi" (Latvijas Vēstnesis, 2015, 230. nr.) grozījumu un svītrot 3.2. apakšpunktu. | | **Latvijas Pašvaldību savienība**  Pieņemot Ministru kabineta 2015. gada 20. novembra rīkojumu Nr. 734 “Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi”, Ministru kabineta sēdes protokolā (Ministru kabineta 2015. gada 10. novembra sēdes Prot. Nr. 58 18. §. 3.punkts) Tieslietu ministrijai tika uzdots nodrošināt, ka Valsts kadastra informācijas sistēmas izveides projekta apraksta izstrādāšanā tiek ievērots princips par saskaņotiem Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas darbības procesiem (turpmāk - Nekustamā īpašuma procesi), nodrošinot nekustamā īpašuma un ar to saistīto datu, kā arī Nekustamā īpašuma procesu integritāti, tajā skaitā:  3.1. nodrošinot, ka Nekustamā īpašuma procesu dati informācijas sistēmās nav pretrunīgi;  3.2. nodrošinot, ka Nekustamā īpašuma procesos no privātpersonas netiek pieprasīta informācija vai dokumenti, kas ir nonākusi kādas publiskās pārvaldes iestādes rīcībā;  3.3. nodrošinot, ka Nekustamo īpašumu procesu ietvaros elektroniski uzkrātā informācija ir pieejama izmantošanai un automatizētai apstrādei citos publiskās pārvaldes darbības procesos.  Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 243. punkts noteic, ka Ministru kabineta komitejas sēdes protokollēmumā, Ministru kabineta sēdes protokollēmumā un Ministru kabineta tiesību aktā doto uzdevumu izpildes termiņš ir divi mēneši, ja nav noteikts cits termiņš. Ministru kabineta sēdes protokollēmumā nav noteikts cits termiņš un uzdotie uzdevumi arī nav izpildīti. Vēršam uzmanību uz to, ka uzdotie uzdevumi ir cieši saistīti ar koncepcijas izpildi. Tāpat privātpersonām joprojām prasa dokumentus, kas ir citas publiskās pārvaldes iestādes rīcībā un normatīvie akti pilnībā nav pieņemti, lai to novērstu. Nav grozīti normatīvie akti, kas noteiktu, ka elektroniski uzkrātā informācija būtu pieejama citos procesos automatizēti, piemēram, digitālie robežplāni un tehniskās inventarizācijas lietas digitāli un automatizēti pašvaldībām netiek nodotas. Arī citi dokumenti, kurus Valsts zemes dienests saņem digitāli, tālāk automatizēti netiek nodoti izmantošanai.  Ņemot vērā minēto, lūdzam rīkojuma projektā aizstāt vārdus “svītrot 3.2. apakšpunktu” ar vārdiem “3.2. apakšpunktā aizstāt skaitļus un vārdus “līdz 2018. gada 30. novembrim” ar skaitļiem un vārdiem “līdz 2019. gada 1. decembrim””. | **Atsaukts atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 103. punktam, kas paredz, ja attiecīgā saskaņošanas dalībnieka pārstāvis noteiktajā termiņā nesniedz nekādu atbildi, ja ir rīkota elektroniskā saskaņošana, tā vērā neņemtos vai daļēji vērā ņemtos iebildumus uzskata par atsauktiem un tiem ir ieteikuma raksturs.**  Ministru kabineta 2015. gada 20. novembra rīkojuma Nr. 734 "Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi" (turpmāk – MK rīkojums) 3.2. apakšpunkts šobrīd paredz Tieslietu ministrijai līdz 2018. gada 30. novembrim nodrošināt tehniskā risinājuma ieviešanu atbilstoši šā rīkojuma 1. punktā minētajam koncepcijas risinājuma 2. variantam.  MK rīkojuma 3.2. apakšpunktā minētais uzdevums ir saistīts tikai ar esošās Nekustamā īpašuma valsts kadastra informatīvās sistēmas (turpmāk – NĪVKIS) un Valsts vienotās datorizētās zemesgrāmatas informācijas sistēmas (turpmāk – VVDZ) pielāgošanu datu sinhronizācijai, un šis tehniskais risinājums (izmaiņas NĪVKIS un VVDZ) tiks ieviests līdz likumu "Grozījumi Zemesgrāmatu likumā", "Grozījumi likumā "Par nekustamā īpašuma ierakstīšanu zemesgrāmatās"", "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"" un "Grozījumi Nekustamā īpašuma valsts kadastra likumā" (turpmāk – likumi) spēkā stāšanās dienai – 2019. gada 1. decembrim.  Latvijas Pašvaldību savienība savā iebildumā atsaucas uz Ministru kabineta 2015. gada 10. novembra sēdes protokola Nr. 58 18. §. 3. punktu. Taču tas attiecas uz jaunas NĪVKIS izstrādi un nosaka tās izveides pamatprincipus. Līdz ar to Latvijas Pašvaldību savienības iebildums neattiecas uz MK rīkojuma 3.2. apakšpunktā noteiktā tehniskā risinājuma ieviešanu.  MK rīkojuma 3.2. apakšpunkts ir svītrojams, lai nedublētu likumos noteikto spēkā stāšanās termiņu, kas ir saistīts arī ar tehniskā risinājuma ieviešanu – esošās NĪVKIS un VVDZ pielāgošanu datu sinhronizācijai. | | Iebildums par rīkojuma projektu kopumā.  Izdarīt Ministru kabineta 2015. gada 20. novembra rīkojumā Nr. 734 "Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi" (Latvijas Vēstnesis, 2015, 230. nr.) grozījumu un svītrot 3.2. apakšpunktu. |
| Atbildīgā amatpersona | |  | | |
|  | | (paraksts) | | |

Solvita Zvidriņa

Valsts zemes dienesta

ģenerāldirektore

tālr. 67038620, fakss 67038815

solvita.zvidrina@vzd.gov.lv